Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 299/2007 Z. z. o úprave osobných požitkov poskytovaných duchovným cirkví a náboženských spoločností v znení neskorších predpisov  

Spôsob pripomienkového konania | z dôvodu časovej nadväznosti na kolektívnu zmluvu vyššieho stupňa na rok 2014 vo verejnej službe
Počet vznesených pripomienok, z toho zásadných | 14  / 1
Počet vyhodnotených pripomienok | 14
Počet akceptovaných pripomienok, z toho zásadných | 8  / 1
Počet čiastočne akceptovaných pripomienok, z toho zásadných | 1  / 0
Počet neakceptovaných pripomienok, z toho zásadných | 5  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | | | | x
2 . | Ministerstvo vnútra Slovenskej republiky | 2 (2o,0z) | | |
3 . | Ministerstvo financií Slovenskej republiky | 1 (0o,1z) | | |
4 . | Ministerstvo kultúry Slovenskej republiky | | | | x
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | | | x |
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo obrany Slovenskej republiky | | | x |
9 . | Ministerstvo zahraničných vecí a európskych záležitostí Slovenskej republiky | 1 (1o,0z) | | |
10 . | Ministerstvo práce, sociálnych vecí a rodiny Slovenskej republiky | 2 (2o,0z) | | |
11 . | Ministerstvo životného prostredia Slovenskej republiky | | | x |
12 . | Ministerstvo školstva, vedy, výskumu a športu Slovenskej republiky | 2 (2o,0z) | | |
13 . | Ministerstvo zdravotníctva Slovenskej republiky | | | x |
14 . | Úrad vlády Slovenskej republiky | | | | x
15 . | Protimonopolný úrad Slovenskej republiky | | | x |
16 . | Štatistický úrad Slovenskej republiky | | | x |
17 . | Úrad geodézie, kartografie a katastra Slovenskej republiky | | | x |
18 . | Úrad jadrového dozoru Slovenskej republiky | | | x |
19 . | Úrad pre normalizáciu, metrológiu a skúšobníctvo Slovenskej republiky | | | x |
20 . | Úrad pre verejné obstarávanie | | | x |
21 . | Úrad priemyselného vlastníctva Slovenskej republiky | | | x |
22 . | Správa štátnych hmotných rezerv Slovenskej republiky | | | | x
23 . | Národný bezpečnostný úrad | | | x |
24 . | Národná banka Slovenska | | | x |
25 . | Odbor aproximácie práva sekcie vládnej legislatívy Úradu vlády SR | 3 (3o,0z) | | |
26 . | Najvyšší kontrolný úrad Slovenskej republiky | | | x |
27 . | Najvyšší súd Slovenskej republiky | | | | x
28 . | Generálna prokuratúra Slovenskej republiky | 3 (3o,0z) | | |
29 . | Konfederácia odborových zväzov Slovenskej republiky | | | | x
30 . | Asociácia zamestnávateľských zväzov a združení Slovenskej republiky | | | x |
31 . | Verejnosť | | | | x
32 . | Rímskokatolícka cirkev v SR | | | | x
33 . | Evanjelická cirkev a.v. na Slovensku | | | | x
34 . | Gréckokatolícka cirkev v SR | | | | x
35 . | Pravoslávna cirkev na Slovensku | | | | x
36 . | Reformovaná kresťanská cirkev na Slovensku | | | | x
37 . | Evanjelická cirkev metodistická, Slovenská oblasť | | | | x
38 . | Bratská jednota baptistov v SR | | | | x
39 . | Cirkev bratská v SR | | | | x
40 . | Ústredný zväz Židovských náboženských obcí | | | | x
41 . | Starokatolícka cirkev na Slovensku | | | | x
42 . | Cirkev československá husitská na Slovensku | | | | x
| SPOLU | 14 (13o,1z) | 0 (0o,0z) | 17 | 18

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MV SR

K návrhu 
V návrhu nariadenia je potrebné v uvádzacej vete návrhu slová „neskorších predpisov“ nahradiť slovami „zákona č.467/2005 Z. z.“. 

Odôvodnenie: pri citácii konkrétnych ustanovení sa uvádzajú len novely, ktoré sa ich dotkli (bod 49 legislatívno-technických pokynov – príloha č.5 k legislatívnym pravidlám).

O

N

V súčanej dobe je v legislatívnom procese (NR SR) novela zákona č. 218/1949 Zb. o hospodárskom zabezpečení cirkví a náboženských spoločností štátom v znení neskorších predpisov (Zákon .... 2013, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony).

MV SR

K osobitnej časti dôvodovej správy  
V osobitnej časti dôvodovej správy k čl. I je potrebné upraviť formuláciu tak, aby objasnila dôvod, prečo sa navrhuje nová úprava. Opísanie obsahu úpravy nie je jej odôvodnením.

O

A

Text v dôvodovej správy (osobitná časť) doplnený v súlade s pripomienkou.

MF SR

Všeobecne 
V doložke vybraných vplyvov sa konštatuje negatívny vplyv na rozpočet verejnej správy finančne zabezpečený v Návrhu rozpočtu verejnej správy na roky 2014 až 2016. Ministerstvo financií SR však nedisponuje rezervou na osobné výdavky pre 3 860 duchovných, v súvislosti so zvýšením stupnice základných platov duchovných cirkví a náboženských spoločností o sumu 16 eur od 1. januára 2014. 

Žiadam preto doložku vybraných vplyvov vypracovať v súlade s aktualizovanou Jednotnou metodikou na posudzovanie vybraných vplyvov, t. j. doplniť analýzu vplyvov tak, aby odzrkadľovala vplyv na rozpočet verejnej správy a skutočnosť, že finančné krytie realizácie návrhu je zabezpečené v rozpočte verejnej správy.

Z

A

Doložka vybraných vplyvov upravená podľa pripomienky.

MZVaEZ SR

K čl. I 
Prílohu odporúčame upraviť podľa bodu 41. písm. a) Prílohy č. 5 k Legislatívnym pravidlám vlády SR.

O

A

Príloha upravená podľa pripomienky.

MPSVR SR

Všeobecná pripomienka 
Upozorňujeme, že v zmysle § 3 ods. 2 zákona č. 218/1949 Zb. o hospodárskom zabezpečení cirkví a náboženských spoločností štátom v znení zákona č. 467/2005 Z. z. sa základný plat duchovných v príslušnom roku zvýši o rovnaké percento a v rovnakom termíne, ako sa zvýši základná stupnica platových taríf zamestnancov pri výkone práce vo verejnom záujme 
podľa zákona č. 553/2003 Z. z. o odmeňovaní niektorých zamestnancov pri výkone práce 
vo verejnom záujme a o zmene a doplnení niektorých zákonov v znení neskorších predpisov. 
Podľa Kolektívnej zmluvy vyššieho stupňa pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov na rok 2014 sa s účinnosťou od 1. januára 2014 základná stupnica platových taríf, osobitná stupnica platových taríf vybraných skupín zamestnancov a osobitná stupnica platových taríf učiteľov vysokých škôl, výskumných a vývojových zamestnancov a zdravotníckych zamestnancov zvýšia o pevnú sumu 16 eur. 
Aj keď v predkladanom návrhu nárast základných platov duchovných nebol určený formou percentuálneho nárastu, akú predpokladá zákon č. 218/1949 Zb. o hospodárskom zabezpečení cirkví a náboženských spoločností štátom v znení neskorších predpisov, ale pevnou sumou, možno predkladaný návrh zvýšenia základných platov duchovných o rovnakú pevnú sumu 
16 eur mesačne považovať za návrh, ktorý nie je v rozpore s cieľom a postupom 
podľa § 3 ods. 2 zákona č. 218/1949 Zb. o hospodárskom zabezpečení cirkví a náboženských spoločností štátom v znení zákona č. 467/2005 Z. z. 
Vzhľadom na uvedené odporúčame v predkladacej správe druhom odseku vypustiť slová „alebo o rovnakú pevnú sumu“.

O

N

Pripomienku berieme na vedomie a súčasne pripomíname, že je v legislatívnom procese (NR SR) novela zákona č. 218/1949 Zb. o hospodárskom zabezpečení cirkví a náboženských spoločností štátom v znení neskorších predpisov (Zákon .... 2013, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony).

MPSVR SR

K doložke vybraných vplyvov 
Odporúčame prehodnotiť sociálne vplyvy predloženého návrhu, ktoré sú podľa nášho názoru pozitívne, a to v súvislosti s časťou 4.1. analýzy sociálnych vplyvov. 
V prípade označenia pozitívnych sociálnych vplyvov predkladateľom návrhu v doložke vybraných vplyvov, je nevyhnutné predkladaný materiál doplniť o analýzu sociálnych vplyvov, v ktorej bude identifikovaný a zhodnotený pozitívny vplyv návrhu na zvýšenie základných platov duchovných cirkví a náboženských spoločností. 
Upozorňujeme, že v prípade označenia pozitívnych sociálnych vplyvov predkladateľom návrhu v doložke vybraných vplyvov, je potrebné upraviť konštatovanie o sociálnych vplyvoch v predkladacej správe. 
Odôvodnenie: Potreba úpravy a doplnenia vyplýva z Aktualizovanej jednotnej metodiky 
na posudzovanie vybraných vplyvov.

O

A

Doložka vplyvov upravená v súlade so zásadnou pripomienkou MF SR.

MŠVVaŠ SR

K predkladacej správe 
V závere prvého odseku predkladacej správy je potrebné slová "v znení neskorších predpisov" nahradiť slovami "v znení zákona č. 467/2005 Z.z. (ďalej len "zákon č. 218/1949 Zb.")". Zároveň je potrebné v závere šiesteho odseku vypustiť slová "v znení neskorších predpisov.". 
Odôvodnenie: § 3 ods. 2 zákona č. 218/1949 Zb. o hospodárskom zabezpečení cirkví a náboženských spoločností štátom bol novelizovaný iba zákonom č. 467/2005 Z. z., zavedená legislatívna skratka.

O

N

V legislatívnom procese (NR SR) je novela zákona č. 218/1949 Zb. o hospodárskom zabezpečení cirkví a náboženských spoločností štátom v znení neskorších predpisov (Zákon .... 2013, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony).

MŠVVaŠ SR

K názvu 
Slová "Nariadenie vlády" v názve materiálu majú byť uvedené veľkými písmenami. 
Odôvodnenie: V súlade s bodom 17 prílohy č. 5 k Legislatívnym pravidlám vlády Slovenskej republiky.

O

N

Obal (názov materiálu) generuje Portál právnych predpisov.

OAP SVL ÚV SR

K čl. I 
1. V úvodnej vete čl. I návrhu, ako aj v označení prílohy č. 1 žiadame vložiť medzeru medzi slová „Z. z.“.

O

A

Upravené v súlade s pripomienkou.

OAP SVL ÚV SR

K čl. I 
2. Bodka za tabuľkou v prílohe č. 1 je nadbytočná. Žiadame zachovať len bodku za znakom úvodzoviek, ktorými sa končí znenie čl. I návrhu.

O

A

Nadbytočná bodka odstránená v súlade s pripomienkou.

OAP SVL ÚV SR

K čl. II 
Znak úvodzoviek a za nimi nasledujúca bodka sú v článku o účinnosti novely právneho predpisu nadbytočné a žiadame ich vypustiť.

O

A

Nadbytočné úvodzovky sú vypustené v súlade s pripomienkou.

GP SR

K úvodnej vete 
§ 3 ods. 2 zákona č. 218/1949 Sb. o hospodárskom zabezpečení cirkví a náboženských spoločností štátom bol novelizovaný iba zákonom č. 467/2005 Z. z., t. j. slová „neskorších predpisov“ je potrebné nahradiť slovami „zákona č. 467/2005 Z. z.“.

O

N

V súčasnej dobe je v legislatívnom procese (NR SR) novela zákona č. 218/1949 Zb. o hospodárskom zabezpečení cirkví a náboženských spoločností štátom v znení neskorších predpisov (Zákon .... 2013, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony).

GP SR

K Čl. I 
V uvádzacej vete za číselné označenie prílohy odporúčame vložiť slová „vrátane nadpisu“ a v nadpise vypustiť slová „v eurách“. Vzhľadom na skutočnosť, že od zavedenia eura v Slovenskej republike (1.1.2009) do nadobudnutia účinnosti predmetného nariadenia vlády (1.1.2014) uplynie päť rokov, nepovažujeme za potrebné osobitne uvádzať, že stupnica základných platov duchovných je vyjadrená v eurách.

O

ČA

Text uvádzacej vety upravený v súlade s pripomienkou. Slová „v eurách“ v texte ponechávame z dôvodu, že je bežne zaužívané vyjadrovať sumu v príslušnej mene (má to tak vyjadrené aj Úrad vlády SR v príslušných Nariadeniach vlády SR, ktoré su v legislatívnom procese).

GP SR

K Čl. II 
Za dátumom nadobudnutia účinnosti odporúčame vypustiť úvodzovky.

O

A

Text upravený v súlade s pripomienkou odboru aproximácie práva sekcie vládnej legislatívy Úradu vlády SR.